**E l ő t e r j e s z t é s**

**Mindszentkálla Község Önkormányzata polgármestere döntéséhez**

**Tárgy: Hozzájárulás Ábrahámhegy Község Önkormányzata Képviselő-testületének a Balaton-felvidéki Szociális, Gyermekjóléti és háziorvosi Ügyelet Szolgálat által biztosított személyes gondoskodást nyújtó ellátásokról szóló 2/2020. (IV.3.) önkormányzati rendelete módosításához**

**Előkészítette:** Nagy Éva ügyintéző

Jogszabállyal nem ellentétes

dr. Szabó Tímea jegyző

A szociális igazgatásról és szociális ellátásokról szóló 1993. évi III. törvény (továbbiakban Szt.) alapján a személyes gondoskodást nyújtó ellátásokat, azok igénybevételének módját, valamint a fizetendő térítési díjakat önkormányzati rendeletben kell szabályozni.

Az Szt. 92.§ (1) bekezdés b) pontja alapján, ha a fenntartó önkormányzati társulás, akkor a társulási megállapodásban erre kijelölt települési önkormányzat, a társulási megállapodásban meghatározottak szerint rendeletet alkot. A Tapolca Környéki Önkormányzati Társulás Társulási Megállapodásában a rendeletalkotásra kijelölt önkormányzat, Ábrahámhegy Község Önkormányzata.

A személyes gondoskodást nyújtó szociális ellátások térítési díjáról szóló 29/1993. (II.17.) Kormányrendelet 2.§ (1) bekezdése alapján a fenntartó a személyes gondoskodás körébe tartozó szociális ellátásért intézményi térítési díjat állapít meg.

Az Szt. 92/B.§ (1) bekezdés a) pontja értelmében a fenntartó feladata az intézményi térítési díj konkrét összegben történő meghatározása.

115. §(1)bekezdés értelmében: „Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”

Ugyanezen § (3) bekezdése szerint a fenntartó az intézményi térítési díjat rendeletben foglaltak szerint, egyéb esetben a fenntartó döntése alapján csökkentheti, illetve elengedetheti, ha a kötelezett jövedelmi és vagyoni viszonyai indokolttá teszik.

A személyes gondoskodást nyújtó szociális ellátások térítési díjáról szóló 29/1993.(II.17.) Kormányrendelet 3.§ (3) bekezdése rögzíti, hogy „Az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.”

3.§ (4) bekezdése rögzíti, hogy „A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”

A kerekítés szabálya a következő:

a) 0,01 forinttól 2,49 forintig végződő összegeket lefelé, a legközelebbi 0;

b) a 2,50 forinttól 4,99 forintig végződő összegeket felfelé, a legközelebbi 5;

c) az 5,01 forinttól 7,49 forintig végződő összegeket lefelé, a legközelebbi 5;

d) a 7,50 forinttól 9,99 forintig végződő összegeket felfelé, a legközelebbi 0

forintra végződő összegre kell kerekíteni.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet

1. §(1) **E rendelet hatálybalépésének napjától 2021. december 31. napjáig** - a (3) és (4) bekezdésben foglalt kivétellel -

a) a helyi önkormányzat,

**b) a helyi önkormányzat által fenntartott**

**ba) költségvetési szerv,**

bb) nonprofit szervezet,

bc) egyéb szervezet,

c) a helyi önkormányzat többségi tulajdoni részesedésével működő gazdasági társaság,

d) a helyi önkormányzat többségi tulajdoni részesedésével működő gazdasági társaság által alapított gazdasági társaság,

e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet

**által nyújtott szolgáltatásért,** végzett tevékenységéért **megállapított díj,** az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) **mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.**

(2) Az (1) bekezdés szerinti szervezet e rendelet hatálybalépésének napjától már megállapított új díjat nem vezethet be, 2021. december 31. napjáig **új díjat nem állapíthat meg**, meglévő díjat új kötelezetti körre nem terjeszthet ki.

(3) Nem kell alkalmazni az (1) bekezdésben foglaltakat abban az esetben, ha a felek az e rendelet hatálybalépése előtt - legalább kétéves időtartamra vagy határozatlan időre - megkötött szerződésükben számszerűsíthető módon meghatározták a díjemelés mértékét az (1) bekezdés szerinti időszak vonatkozásában.

(4) Nem kell alkalmazni az (1) bekezdésben foglaltakat abban az esetben, ha a díjemelés mértékét a díjfizetési kötelezettséget előíró jogszabály 2020. október 31. napjáig számszerűsíthető módon meghatározta.

A fentiekre tekintettel tehát az **önkormányzati fenntartású intézményekben 2020. december 19. napjától 2021. december 31-ig nem emelhető a szociális és gyermekjóléti szolgáltatások intézményi és a személyi térítési díjának összege, továbbá új díj sem vezethető be.**

Ábrahámhegy Község Önkormányzata Képviselő-testületének a Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról önkormányzati rendeletét a következőkre tekintettel módosítani szükséges.

**A szociális étkeztetés tekintetében az Intézmény két új konyhával kötött szerződést tekintettel arra, hogy a PRO&Flor Kft. a szolgáltatási szerződést felmondta. Az új szerződések megkötése miatt az önkormányzati rendelet 6.§-át az alábbiak szerint módosítani szükséges, illetve a rendelet mellékleteit úgyszintén.**

6.§ Az étkeztetést a Tapolca Környéki Önkormányzati Társulás Társulási Tanácsa által kijelölt közétkeztető főzőhelyéről történő beszerzéssel kell biztosítani:

a) Badacsonytomaj, Ábrahámhegy, **Badacsonytördemic,** Balatonrendes és Salföld településeken a MENÜ Kft.,

b) Monostorapát és Hegyesd településeken a Mesevirág Óvoda és Bölcsőde,

c) Kapolcs, Taliándörögd és Vigántpetend településeken a Klastrom Kocsma,

d) Sáska és Zalahaláp településeken a Kacagó Napköziotthonos Óvoda és Főzőkonyha,

e) Révfülöp településen a Révfülöp és Térsége Napköziotthonos Óvoda,

**f) Balatonhenye, Köveskál, Mindszentkálla, Szentbékkálla településeken a Tapolcai Diák- és Közétkeztető Kft.**

**g) Káptalantóti és Nemesgulács településeken Vizeli Róbert egyéni vállalkozó**

közétkeztető főzőhely által.

**Összefoglaló táblázat a szociális ellátások intézményi térítési díjáról:**

|  |  |  |
| --- | --- | --- |
| **Ellátástípus** | **Intézményi térítési díj** | |
| **Szociális étkeztetés:** | **Elvitel** | **Kiszállítás** |
| Menü Kft  Badacsonytördemic | 1 100 Ft/adag  1 120 Ft/adag | 1 190 Ft/adag  1 200 Ft/adag |
| Mesevirág Óvoda és Bölcsőde | 965 Ft/adag | 965 Ft/adag |
| Klastrom Kocsma | 1 000 Ft/adag | 1 000 Ft/adag |
| Kacagó Napköziotthonos Óvoda és Főzőkonyha | 965 Ft/adag | 965 Ft/adag |
| Révfülöp és Térsége Napköziotthonos Óvoda | 770 Ft/adag | 770 Ft/adag |
| Tapolcai Diák- és Közétkeztető Kft | 1 120 Ft/adag | 1 200 Ft/adag |
| Vizeli Róbert ev. | 1 120 Ft/adag | 1 200 Ft/adag |
| **Házi segítségnyújtás** |  |  |
|  | **Személyi gondozás** | **Szociális segítés** |
|  | 1795 Ft/óra | 1795 Ft/óra |
|  |  |  |
| **Támogató szolgáltatás** |  |  |
|  | **Személyi segítés** | **Személyi szállítás** |
|  | 3 665 Ft/óra | 730 Ft/óra |

Az intézmény térítési díjak a tavalyi évhez képest nem változtak.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet alapján veszélyhelyzet került kihirdetésre. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint: veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

**HATÁSVIZSGÁLATI LAP**

**Ábrahámhegy Község Önkormányzata Képviselő-testületének**

**…../2021.(…...) önkormányzati rendelet-tervezethez**

**a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló /2020.(IV.03.) önkormányzati rendelete**

**2/2020.(IV.03.) önkormányzati rendelete módosításáról**

A jogalkotásról szóló 2010. évi CXXX. törvény – a továbbiakban: Jat. – 17. § (1)-(2) bekezdése értelmében

*„A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.*

*(2) A hatásvizsgálat során vizsgálni kell*

*a)  a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b)  a jogszabály megalkotásának szükségességét, a jogalkotás elmaradásának várható következményeit, és*

*c)  a jogszabály alkalmazásához szükséges személyi, szervezeti, tárgyi és pénzügyi feltételeket.”*

A rendelettervezet **társadalmi, gazdasági és költségvetési hatása**:

Az önköltség és az állami támogatások összege évente változik, ezért 2021. évben is szükséges az intézményi térítési díjak felülvizsgálata. 2021. évben azonban a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendeletben foglaltak értelmében a díjak emelésére nem kerülhet sor, mely bevételkiesést jelent a szolgáltatónak és a fenntartó önkormányzatoknak. A szociális ellátás biztosított folyamatosan, a térítési díjak nem emelkedtek 2020. évhez képest.

A rendeletben foglaltak végrehajtásának **környezetre gyakorolt hatása, egészségi következménye** nincs. A rendelettervezet **megalkotásának szükségessége**: a rendeletmódosítás elmaradása törvénysértő állapotot eredményezne. A jogszabály alkalmazásához szükséges **személyi, tárgyi, szervezeti, pénzügyi feltételek** rendelkezésre állnak.

**Indokolás**

**Ábrahámhegy Község Önkormányzata Képviselő-testületének**

**…../2021.(…...) önkormányzati rendelet-tervezethez**

**a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló /2020.(IV.03.) önkormányzati rendelete**

**2/2020.(IV.03.) önkormányzati rendelete módosításáról**

A Jat. 18.§ (1)-(2) bekezdése rögzíti, hogy „*A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.*

*(2) A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a*[*20.§*](http://www.opten.hu/loadpage.php?dest=OISZ&twhich=151828&srcid=ol7493#sid54272)*szerinti egyeztetési kötelezettségről.”*

A rendelet megalkotása jogszabályból (szociális igazgatásról és szociális ellátásokról szóló 1993. évi III. törvény 92.§ (1) bekezdés, valamint a Társulási Megállapodásból eredő kötelezettsége Ábrahámhegy Község Önkormányzatának. Az önköltség és az állami támogatások összege évente változik, ezért 2020. évre vonatkozóan szükséges az intézményi térítési díjak módosítása. A részletes indokolást az előterjesztés tartalmazza.

**Ábrahámhegy Község Önkormányzata Képviselő-testületének**

**./2021.(III…..) önkormányzati rendelet - TERVEZETE**

**a Balaton-felvidéki a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló**

**2/2020.(IV.03.) önkormányzati rendelet módosításáról**

# Ábrahámhegy Község Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelettel kihirdetett veszélyhelyzetben,

Ábrahámhegy Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában, (2) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva,

a Tapolca Környéki Önkormányzati Társulásban részt vevő Badacsonytomaj Város Önkormányzata Képviselő-testületének, Badacsonytördemic Község Önkormányzata Képviselő-testületének, Balatonederics Község Önkormányzata Képviselő-testületének, Balatonhenye Község Önkormányzata Képviselő-testületének, Balatonrendes Község Önkormányzata Képviselő-testületének, Hegyesd Község Önkormányzata Képviselő-testületének, Hegymagas Község Önkormányzata Képviselő-testületének, Kapolcs Község Önkormányzata Képviselő-testületének, Káptalantóti Község Önkormányzata Képviselő-testületének, Kékkút Község Önkormányzata Képviselő-testületének, Kisapáti Község Önkormányzata Képviselő-testületének, Kővágóörs Község Önkormányzata Képviselő-testületének, Köveskál Község Önkormányzata Képviselő-testületének, Lesencefalu Község Önkormányzata Képviselő-testületének, Lesenceistvánd Község Önkormányzata Képviselő-testületének, Mindszentkálla Község Önkormányzata Képviselő-testületének, Monostorapáti Község Önkormányzata Képviselő-testületének, Nemesgulács Község Önkormányzata Képviselő-testületének, Nemesvita Község Önkormányzata Képviselő-testületének, Révfülöp Nagyközség Önkormányzata Képviselő-testületének, Salföld Község Önkormányzata Képviselő-testületének, Sáska Község Önkormányzata Képviselő-testületének, Szentbékkálla Község Önkormányzata Képviselő-testületének, Szigliget Község Önkormányzata Képviselő-testületének, Taliándörögd Község Önkormányzata Képviselő-testületének, Uzsa Község Önkormányzata Képviselő-testületének, Vigántpetend Község Önkormányzata Képviselő-testületének, Zalahaláp Község Önkormányzata Képviselő-testületének hozzájárulásával

a következőket rendeli el:

1.§ Ábrahámhegy Község Önkormányzata Képviselő-testületének a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló 2/2020.(IV.03.) önkormányzati rendelet(a továbbiakban: R.) 6.§-a helyébe a következő rendelkezés lép:

*„6.§ Az étkeztetést a Tapolca Környéki Önkormányzati Társulás Társulási Tanácsa által kijelölt közétkeztető főzőhelyéről történő beszerzéssel kell biztosítani:*

*a) Badacsonytomaj, Ábrahámhegy, Badacsonytördemic, Balatonrendes és Salföld településeken a MENÜ Kft.,*

*b) Monostorapát és Hegyesd településeken a Mesevirág Óvoda és Bölcsőde,*

*c) Kapolcs, Taliándörögd és Vigántpetend településeken a Klastrom Kocsma,*

*d) Sáska és Zalahaláp településeken a Kacagó Napköziotthonos Óvoda és Főzőkonyha,*

*e) Révfülöp településen a Révfülöp és Térsége Napköziotthonos Óvoda,*

*f) Balatonhenye, Köveskál, Mindszentkálla, Szentbékkálla településeken a Tapolcai Diák- és Közétkeztető Kft.*

*g) Káptalantóti és Nemesgulács településeken Vizeli Róbert egyéni vállalkozó*

*közétkeztető főzőhely által.”*

2.§ A R. 2. melléklete helyébe e rendelet 1. melléklete lép.

3.§ E rendelet 2021. …... napján lép hatályba.

|  |  |
| --- | --- |
| Vella Ferenc Zsolt sk.  polgármester | Wolf Viktória sk.  jegyző |

Kihirdetési záradék:

A rendelet … napján kihirdetésre került.

|  |  |
| --- | --- |
|  | Wolf Viktória sk.  jegyző |

1. melléklet a …/2021.(III….) önkormányzati rendelethez

**Térítési díjak**

|  |  |  |
| --- | --- | --- |
|  | A | B |
| 1. | Megnevezés | Bekerülési költség/Intézményi térítési díj |
| 2. | MENÜ Kft. által biztosított szociális étkeztetés elvitellel, kivéve Badacsonytördemic településen | 1100 Ft/adag |
| 3. | MENÜ Kft. által biztosított szociális étkeztetés házhozszállítással, kivéve Badacsonytördemic településen | 1190 Ft/adag |
| 4. | MENÜ Kft. által biztosított szociális étkeztetés elvitellel Badacsonytördemic településen | 1120 Ft/adag |
| 5. | MENÜ Kft. által biztosított szociális étkeztetés házhozszállítással Badacsonytördemic településen | 1200 Ft/adag |
| 6. | Mesevirág Óvoda és Bölcsőde által biztosított szociális étkeztetés | 990 Ft/adag |
| 7. | Klastrom Kocsma által biztosított szociális étkeztetés | 1000 Ft/adag |
| 8. | Kacagó Napköziotthonos Óvoda és Főzőkonyha által biztosított szociális étkeztetés | 965 Ft/adag |
| 9. | Révfülöp és Térsége Napköziotthonos Óvoda által biztosított szociális étkeztetés | 770 Ft/adag |
| 10. | Tapolcai Diák- és Közétkeztető Kft. által biztosított szociális étkeztetés elvitellel | 1120 Ft/adag |
| 11. | Tapolcai Diák- és Közétkeztető Kft. által biztosított szociális étkeztetés házhozszállítással | 1200 Ft/adag |
| 12. | Vizeli Róbert egyéni vállalkozó által biztosított szociális étkeztetés elvitellel | 1120 Ft/adag |
| 13. | Vizeli Róbert egyéni vállalkozó által biztosított szociális étkeztetés házhozszállítással | 1200 Ft/adag |
| 14. | Házi segítségnyújtás során igénybevett személyi gondozás | 1795 Ft/óra |
| 15. | Házi segítségnyújtás során igénybevett szociális segítés | 1795 Ft/óra |
| 16. | Támogató szolgáltatás személyi segítés | 3665 Ft/óra |
| 17. | Támogató szolgáltatás személyi szállítás | 730 Ft/km |

**Határozati javaslat:**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2021. (III….) HATÁROZATA**

**Hozzájárulás Ábrahámhegy Község Önkormányzata Képviselő-testületének a Balaton-felvidéki Szociális, Gyermekjóléti és háziorvosi Ügyelet Szolgálat által biztosított személyes gondoskodást nyújtó ellátásokról szóló 2/2020 (IV.3.) önkormányzati rendelete módosításához**

Mindszentkálla Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Mindszentkálla Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben az alábbi döntést hozza:

1. Mint a Tapolca Környéki Önkormányzati Társulás Társulási Tanácsának tagja nyilatkozik, hogy a Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások a Tanács Elnöke előterjesztésében javasolt térítési díjaival egyetért.
2. Hozzájárul az Ábrahámhegy Község Önkormányzata Képviselő-testületének a Balaton-felvidéki a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló 2/2020.(IV.03.) önkormányzati rendelet módosításáról szóló rendelet –előterjesztés szerinti- megalkotásához.

A Polgármester a Tapolca Környéki Önkormányzati Társulás, valamint Badacsonytomaj Város Jegyzője jelen döntésről való tájékoztatásról gondoskodik.

Mindszentkálla, 2021. március 25.

Csombó Zoltán

polgármester